Jabarkan Sejarah dari Sekolah Kebangsaan Raja Dihilir dalam bahasa melayu

Sebelum Sekolah Kebangsaan Raja DiHilir Ekram diberi nama ia terkenal sebagai "National Type Primary School (English), Jalan Pasir Puteh, Ipoh. Ia merupakan sebuah sekolah laki-laki "Boys School".  Ia terletak di Jalan Pasir Puteh yang berhala ke Pengkalan.  Apabila ia dimasuk ke dalam ketogeri Sekolah Kebangsaan (sekitar tahun 1970) ia telah digelar sebagai "S K Raja DiHilir Ekram" dan Raja Di Hilir pada masa itu telah menjadi Penaung untuk kemajuan sekolah tersebut.

Guru-guru yang telah bertugas di sekolah berkenaan pada masa itu ialah seperti En Shukur, En Ramdan B Ramli, Mrs Yeap, Ms Soh, Mr Kaniappan, Mr Krishnasamy, Ms Jimmy Ng, Mr Charli Foo (Penolong Kanan), Mrs Dharma, Mr Chong, Mr Charles (pendidikan khas), En Zain dan lain-lain.

Pada masa itu Sekolah Raja DiHilir juga mempunyai pendidikan khas untuk kanak-kanak kurang upaya. Ia juga mempunyai klinik pergigiannya tersendiri untuk memberi rawatan kepada para pelajar.

Sekolah Raja DiHilir Ekram memang terkenal dengan pasukan hokinya pada masa itu. Ia adalah satu-satu sekolah yang telah mempunyai pasukan "Soft Ball" pada masa itu.  Kawasan sekolah luas dengan padang yang besar.  Konsep bangunan sekolah yang tidak ada bangunan bertingkat (kecuali blok di hadapan bilik darjah seni lukis) sangat menarik dan tidak boleh dilihat pada hari ini.

Di Kantin Sekolah memang boleh dapat semua jenis makanan.  Kuih-muah dan nasi kerang (gerai macik), kacang puteh (mamak kacang), gerai ais, gerai mee, biskut dan gula-gala.

Pada masa itu juga terdapat dua (2) buah bus sekolah kepunyaan sekolah. Satu warna hijau dan yang lain merah.

Sekolah-sekolah jiran yang sepagar dengan sekolah SK Raja DiHilir ialah sebuah sekolah Cina dan sebuah sekolah Melayu.  Sekolah Melayu telah ditutup dan dijadikan sebagai pusat latihan sukan.